CELEX: 62017CN0007
Language: hu
Date: 2017-01-05 00:00:00
Title: C-7/17. P. sz. ügy: A Törvényszék (harmadik tanács) T-155/14. sz., ANKO kontra Európai Bizottság ügyben 2016. április 27-én hozott ítélete ellen az ANKO A.E. Antiprosopeion Emporiou kai Viomichanias által 2017. január 5-én benyújtott fellebbezés

27.2.2017   
            
            
               HU
            
            
               Az Európai Unió Hivatalos Lapja
            
            
               C 63/21
            
         A Törvényszék (harmadik tanács) T-155/14. sz., ANKO kontra Európai Bizottság ügyben 2016. április 27-én hozott ítélete ellen az ANKO A.E. Antiprosopeion Emporiou kai Viomichanias által 2017. január 5-én benyújtott fellebbezés
   (C-7/17. P. sz. ügy)
   (2017/C 063/29)
   Az eljárás nyelve: görög
   
      Felek
   
   
      Fellebbező: ANKO A.E. Antiprosopeion Emporiou kai Viomichanias (képviselő: Stavroula Paliou ügyvéd)
   
      A másik/többi fél az eljárásban: Európai Bizottság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-155/14. sz. ügyben 2016. április 27-én hozott ítéletét és utalja vissza az ügyet érdemi határozathozatal céljából a Törvényszék elé;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A fellebbező azt állítja, hogy a Törvényszék T-155/14. sz. ügyben 2016. április 27-én hozott ítélete olyan jogi következtetéseket tartalmaz, amelyek uniós jogszabályokat sértenek, és e következtetéseket a jelen fellebbezésben támadja meg.
   A fellebbező szerint az ítéletet a következő okok miatt kell hatályon kívül helyezni:
   
               i.
            
            
               
                  elsősorban: tekintettel az alkalmazandó anyagi jogi rendelkezésekre tévesen alkalmazza a jogot és eljárási szabálytalanságokat tartalmaz az indokolás vonatkozásában.
               
            
         
               ii.
            
            
               
                  másodsorban: mivel tévesen alkalmazza a jogot az első fokon benyújtott kereset vonatkozásában a bizonyítás tárgyát és a bizonyítási terhet szabályozó rendelkezések tekintetében, valamint az ellenkérelem és a bizonyítási teher elosztása tekintetében.
            
         Ezen összefüggésben a fellebbezési jogalapok a következők:
   
               I.
            
            
               A téves jogalkalmazás és az eljárási szabálytalanságok tekintetében:
               
                           1)
                        
                        
                           Első fellebbezési jogalap: az indokolás teljes hiánya.
                        
                     
                           2)
                        
                        
                           Második fellebbezési jogalap: téves jogalkalmazás és ellentmondásos indokolás.
                        
                     
         
               II.
            
            
               A téves jogalkalmazás, valamint a bizonyítás tárgyát és a bizonyítási terhet szabályozó rendelkezések vonatkozásában:
               
                           3)
                        
                        
                           Harmadik fellebbezési jogalap: téves jogalkalmazás a bizonyítás tárgyát és a bizonyítási terhet illetően.
                        
                     
                           4)
                        
                        
                           Negyedik fellebbezési jogalap: téves jogalkalmazás a bizonyítási tehernek a Bizottság viszontkeresetében történő megosztását illetően.